Malherbe Uitgewers-Publishers - Baäl se jag - Johan Fourie
Baäl se jag - Johan Fourie
R 190,00 each
Release Date 6/ 8/2020
"Gatvol vir korrupsie," dreun dit voor die Unie-bou.
"Gatvol vir korrupsie!
"Gatvol vir korrupsie!"
Driehonderd paar tekkies verskaf gesinchroniseerde voetestamp vir die singende en dansende skare voor die Unie-geboue.
'n Peleton van die SA Polisiediens hou die vreedsame betoging geamuseerd dop.
Twee vragmotors van AgriForum volg met waarskuwingsligte wat sy flou dreigemente uitbasuin. Plakkate verkondig die Departement Landbou se jongste sonde teenoor die boeregemeenskap. Een plakkaat wys 'n beskuldigende vinger na die skare links van die vragmotors.
"GAAN JY MY PLAAS VAT?!
JY EN WIE?!"
Korrupsie vier hoogty op alle vlakke van die regering. Miljarde rande word jaarliks gesteel. Dit is 'n daaglikse verskynsel – van 'n paar duisend rand se bedrog of omkoopgeld tot miljarde rande. Die staat word deur kontrakteurs uitgebuit en betaal nie markverwante pryse vir produkte en dienste nie. Die ANC-regering laat dit toe.
'n Gees van korrupsie is toegelaat om te gedy in die pos-apartheid Suid-Afrika. In 'n poging om sy populeêre steun te versterk na 'n teleurstellende algemene verkiesing, is die regering openlik verdraagsaam teenoor die korruptiewe element.
"Anything goes," solank daar geld te make is. Geld regverdig enige krom praktyk. Hoe dieper die ontvangers van die korrupsievoordele ingetrek word in die misdadige modderpoel, hoe minder kans is daar vir ontbloting van die talryke sondes.